[49% OFF] 2019 Tiny Swan Print Solid Basic Drop Shoulder Hoodie In WHITE | ZAFUL Singapore
Paint HoodieShark HoodieArmy Green HoodiesSnowman HoodieDeep Blue HoodiePrint BandanaBird SweatshirtBlack Animal Hoodie Bibliotheek | De Nieuwe Liefde | Amerpodia EN
Inspiring space for business meetings
Presentations, business events, workshops, meetings, brainstorm sessions Vrou (61) praat oor pikaanval | News24
Vrou (61) praat oor pikaanval
Candice Bezuidenhout En Mariska Spoormaker
: Nico Vermaak en Estelle Barnard wat Die Burger aflewer, praat oor hul traumatiese ervaring. Foto: werner hills
DIE 61-jarige vrou wat Donderdagoggend met die skerp kant van ’n pik in die rug gekap is, se aanvaller is nog nie aangekeer nie.
Estelle Barnard het Die Burger in Walmer afgelewer toe sy aangeval is.
“Ek het verwag om nou al iets van die polisie te hoor,” het ’n ontstelde Barnard gesê.
Sy en Nico Vermaak (60), wat al die afgelope 16 jaar Die Burger aflewer, het Donderdagoggend by ’n huis in Kerkstraat stilgehou om die koerant af te lewer, min wetende dat ’n man hulle daar met ’n pik inwag.
“Toe ek om 02:50 uit die motor klim om die koerant in die posbus te sit, sien ek ’n man met ’n pik agter die bossies staan.
Toe hy op my afstorm, hardloop ek terug na die motor en spring in.”
Sy is egter in die nek en rug getref.
Donderdagoggend se drama het nie met die eerste pikhou geëindig nie. “Hy loop toe nog om die kar en kap ’n gat in die bak.
“Nico het nog oor my geworry wat so bloei, toe sê ek vir hom ‘Ry! Hierdie ou gaan ons doodkap!’”
Vermaak het vinnig agteruit gery, maar die aanvaller het nog ’n hou, dié keer op die dak aan sy kant, ingekry.
“As dit ’n sentimeter verder was, sou die pik my kop binnegedring het.”
Direk ná die aanval het hulle na die Walmer-polisiekantoor gery en die voorval aangemeld.
“Toe sê die polisie ek moet eers mediese behandeling ontvang. Ons is toe na die Life St. Georges-hospitaal,” het Barnard gesê.
Daar het sy steke aan haar diep rugwond gekry en X-strale is van haar nek geneem.
“Toe sê die dokter ek moet bly vir waarneming, ’n nekwerwel het seergekry, ek kan verlam raak.”
Barnard het egter geweier om langer te bly.
“Want die koerante – dis ons enigste brood en botter – moet nog afgelewer word.”
Tot hul grootste verbasing staan hul aanvaller toe by die spesifieke huis in Kerkstraat toe hulle omstreeks 06:40 daar opdaag. “Saam met die dominee! Hy het hom seker gebel ná die aanval. Toe hy ons sien, roep hy uit ‘Oh God, it’s them!’ En hy val op sy knieë en hy roep weer uit ‘Oh God, it’s a mistake’!”
“Hy praat Afrikaans met ons en Engels met die dominee,” het Nico verder vertel.
Hy het die motor die nag gehoor en gedink dis mense wat hulle wil aanval. Hy het ook gesê hy sal vir alles betaal.”
Barnard en Vermaak het wel later, toe hulle klaar koerante afgelewer het, ’n amptelike klag ingedien.
Ao. Alwin Labans, polisiewoordvoerder, het Maandag gesê niemand is tot dusver in hegtenis geneem nie en daar is nog geen ondersoekbeampte in die saak aangestel nie.